ຊາວລາວ ໃນເຂດນະຄອນຫຼວງປາຣີ ຢູ່ພາຍໃຕ້ມາດຕະການຄວບຄຸມໂຄວິດ-19 ທີ່ເຄັ່ງຄັດ
ປັດຈຸບັນນີ້ ຢູ່ໃນປະເທດຝຣັ່ງ ມີຜູ້ຕິດເຊື້ອໂຄວິດ-19 ຢູ່ 2 ລ້ານກວ່າຄົນ ແລະໄດ້ເສຍຊີວິດໄປແລ້ວ ເກືອບ  60,000 ຄົນ ຮວມຢູ່ໃນນັ້ນ ກໍມີຊາວຝຣັ່ງເຊື້ອສາຍລາວຈຳນວນນຶ່ງ. 
ນະຄອນຫຼວງປາຣີ ເປັນເມືອງໃຫຍ່ເມືອງນຶ່ງໃນຢູໂຣບ ທີ່ມີປະຊົນອາໄສຢູ່ຢ່າງ ໜາແໜ້ນ ແລະແອອັດກັນ ນອກນັ້ນບັນດາເຮືອນຊານ ພ້ອມດ້ວຍຕຶກອາຄານຕ່າງໆ ຢັ່ງຢາຍກັນ ໄປຢ່າງບໍ່ຂາດໄລຍະ ແລະນີ້ແມ່ນບ່ອນທີ່ເປັນອັນຕະລາຍ ໃນການແຜ່ລະບາດໂຄວິດ-19 ປັດຈຸບັນນີ້ຢູ່ໃນປະເທດຝຣັ່ງ ມີຜູ້ຕິດເຊື້ອໂຄ ວິດ-19 ຢູ່ 2 ລ້ານກວ່າຄົນ ແລະໄດ້ເສຍຊີ ວິດໄປແລ້ວເກືອບ 60,000 ຄົນ ຍ້ອນການແຜ່ລະບາດ ແລະການເສຍຊີວິດດັ່ງກ່າວ ລັດ ຖະບານຝຣັ່ງໄດ້ອອກມາດຕະການໃໝ່ຄືນອີກ ໃນເດືອນແລ້ວ ຮວມຢູ່ໃນຂົງເຂດດັ່ງກ່າວມີປະຊາຊົນຝຣັ່ງເຊື້ອສາຍລາວຫຼາຍພັນຄົນພາກັນຕັ້ງ ຖິ່ນຖານ ປະປົນກັບຄົນກຸ່ມອື່ນໆ ຍານາງວັນມະນີ ພັນລະຍາ ຂອງມື້ລາງ ດຣ ຈັນໂທກໍແມ່ນຜູ້ນຶ່ງ ທີ່ໄດ້ຕັ້ງຖິ່ນຖານ ຢູ່ໃນຂົງເຂດນະຄອນຫຼວງປາຣີນີ້ ຍານາງວັນມະນີ ໄດ້ກ່າວເຖິງຜົນກະ ທົບຂອງໂຄວິດ-19 ຕໍ່ການເສຍຊີວິດຂອງ ຊາວ ຝຣັ່ງເຊື້ອສາຍລາວ ສູ່ ວີໂອເອ ຟັງດັ່ງນີ້: ປະເທດຝຣັ່ງໄດ້ສັ່ງຫ້າມອອກນອກບ້ານມາເປັນເວລານຶ່ງເດືອນ ແລະຫາກໍ່ເປີດ ໃຫ້ຄົນ ໄປມາຫາກັນໃໝ່ ໃນວັນອັງຄານ ວັນທີ 15 ທັນວາ ທີ່ຜ່ານມາ ແຕ່ວ່າ ໄປມາຫາກັນໄດ້ ສະເພາະຕອນກາງເວັນເທົ່ານັ້ນ ແຕ່ຍັງ ຫ້າມອອກນອກບ້ານ ແຕ່ 8:00 ໂມງຕອນແລງ ໄປຫາ 6 ໂມງຕອນເຊົ້າ